hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy fr hy es hy hy hy hy hy fr hy de hy hy hy hy hy fr hy en hy hy hy hy hy fr hy en hy en hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en eu en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en
Մի հայ ընտանիք էլ մեկնեց Կանադա. good bye Armenia — Անի Բլոգ
Նոյեմբերի 8, 2011Մայիսի 9, 2016 Անի Գասպարյան
Երիտասարդ ընտանիքի համար ամենացավոտ խնդիրներից մեկն էլ բնակարանն էր: 8 տարի է` ամուսնացած էին, օրուգիշեր աշխատում էին, բայց մի փոքր բնակարան էլ չէին կարողանում գնել, վարձով էին ապրում:
Մի օր էլ Մխիթարը գտնում է մի ընկերություն, որի բանուգործը հենց դա էր` Հայաստանից խռոված մասնագետներին (հատկապես լավ մասնագետներին) Կանադայում աշխատանքի տեղավորելը: Երբ ներկայացնում է իր ռեզյումեն, ընկերությունը հասկանում է, որ լուրջ մասնագետի հետ գործ ունի, և արագ անցնում է գործի: Շուտով Մխիթարի համար մի լավ աշխատանք են գտնում` մեկ տարվա պայմանագրով: Պայմանները նրան գոհացնում են: Չէ՞ որ խոսքը վերաբերում էր Կանադայի ազգային էներգետիկ համակարգով զբաղվող պետական կառույցին, որտեղ Մխիթարին առաջարկվում էր ինժեների աշխատանք: Դե արի ու մի ոգևորվիր, բայց պակաս ոգևորված չէր նաև կանադական կողմը. Մխիթարի ապագա ղեկավարն անձամբ է ժամանում Հայաստան` նրա հետ հարցազրույցի:
Իսկ առաջին մշակութային շոկը երիտասարդ ընտանիքի համար տեղացիների բարեհաճ վերաբերմունքն էր: Զարմացած էին, քանի որ փողոցում անծանոթները ժպտում էին ու ողջունում: Մի անգամ էլ պատահաբար հետիոտնի համար չնախատեսված վայրով անցնելիս ողջ երթևեկությունը կանգ է առել և ներողամտաբար ժպտալով` նրանց ճանապարհ տվել:
«Հիմա էլ, երբ փողոցում մեկն անցնում է` առանց ժպտալու կամ  առանց «hi» (ողջույն) ասելու, երեխեքը զարմանում են»,- ծիծաղելով պատմում է Լուսինեն:
Երիտասարդ ընտանիքի համար Կանադայում ամենից դժվարը եղել է վարձով բնակարան գտնելը: Կազմակերպությունը, որը հրավիրել է Մխիթարին աշխատանքի, ըստ պայմանգրի,  10 օրով լուծել էր նրանց կացարանի հարցը. ապրում էին հյուրանոցում մինչև բնակարան վարձելը: Սակայն բնակարանի հարցը ձգձգվում էր, քանի որ նրանք ցանկանում էին մի քիչ էժանը գտնել: Բայց ոչ, Կանադայում երեխաների իրավունքների հաշվին չես կարող տնտեսել: Եթե ունես երկու անչափահաս երեխա, այն էլ` տարբեր սեռերի, պարտավոր ես վարձել առնվազն 4- սենյականոց բնակարան, որպեսզի երեխաներից ամեն մեկն ունենա իր սենյակը, բացի այդ, անչափահաս երեխաների դեպքում բնակարանը պետք է լինի ամենաներքևի հարկում, որպեսզի երեխաներդ ազատ խաղան` առանց ներքևի հարևանների «զահլեն տանելու»: «Բնակարանները սկսվում էին 1000-1200 դոլարից,- ասում է Լուսինեն,- մենք էլ ուզում էինք երկսենյականոց բնակարան վարձել, որ էժան լիներ: Մտածում էինք` մի ննջասենյակում բոլորով կքնենք, որովհետև սովոր ենք. Երևանում մեր վարձով տունը մեկսենյականոց էր, և մենք 4 հոգով քնում էինք հյուրասենյակից մի փոքր առանձնացած հատվածում»:
Բայց քանի որ դա Կանադան էր, ոչ թե Հայաստանը, նրանց պարզապես թույլ չեն տալիս այդքան փոքր բնակարան վարձել, և մի կերպ 920 դոլարով մի հարմար բնակարան են գտնում: Հիմա էլ սպասում են` բնակարանը վերանորոգվի, որ տեղափոխվեն. յուրաքանչյուր նոր վարձակալողի համար բնակարանի տերը պարտավոր է վերանորոգել բնակարանը, հետո հանձնել: «Այստեղ ամեն քայլն օրենքի տակ է` սկսած տուն վարձելուց, վերջացրած բանկում հաշիվ բացելուց: Պետությունը մասնավոր սեկտորին հսկում է»,-ասում է Մխիթարը:
Կանադայում անշարժ գույքը թանկ է, սակայն Մխիթարի խոսքով, այնտեղ ավելի հեշտ է բնակարան ձեռք բերելը, քան Հայաստանում: Եթե ունես կայուն եկամուտ, ապա կարող ես հիպոթեքով բնակարան գնել, քանի որ պայմանները շատ ձեռնտու են` տարեկան 5% տոկոսադրույք, նվազագույնը 10 տարով մարելու հնարավորություն և այլն:
Հիմա անցնենք թերություններին, որոնք շատերի համար գուցե խիստ հարաբերական թվան. կարոտ, հեռավորություն, հարազատների բացակայություն և այլն:
«Ես սիրում եմ իմ երկիրը, շատ դժվարությամբ եմ բաժանվել իմ հարազատներից և կուզենայի, որ գնալու պատճառներ ընդհանրապես չունենայի,- ասում է Մխիթարը,- բայց երբ զգում ես, որ մարշրուտկաների դռներից կախված չես ու հավանականությունը մեծ է, որ ողջ և առողջ տեղ հասնես, կամ երբ երեխուդ հետ դուրս ես գալիս զբոսանքի և գիտես, որ ճանապարհն անցնելիս ինչ-որ «լավ տղա» մեքենայով քեզ տակը չի գցի, կամ որ անիմաստ, ներվերդ ուտող սիգնալներ չկան, հատկապես` բոշ սիգնալներ, և այդպես շարունակ, սկսում ես քեզ էնքա՜ն լավ զգալ»:
Մխիթարը չի ուզում, որ իր երեխաներն անցնեն այն նույն ճանապարհով, ինչ ինքն է անցել,  որ կրթություն ստանան հանգիստ ու ապահով պայմաններում, ոչ թե իր պես` տառապանքների գնով, որ կարողանան իրենց գիտելիքներն օգտագործել, ոչ թե մի օր պարզ դառնա, որ դրանք ոչ մեկի պետք չեն, վերջապես ուզում է, որ իր երեխաներն ապրեն հոգեպես, ֆիզիկապես ու բարոյապես առողջ միջավայրում, որտեղ մարդուն հարգում են ամենակարևորի` մարդ լինելու համար:
ԲԱՅՑ… Ուզում եմ նշել, որ այս նյութով բնավ նպատակ չունեմ արտագաղթ քարոզել, ընդհակառակը, ուզում եմ, որ մեր իշխանությունները սթափվեն, հասկանան, որ կորցնում են նման մասնագետների, նման ընտանիքների, նման անհատների, և որ այդ կորուստը կարող է անդառնալի լինել, քանի որ արտերկրում նրանց միանգամից «որսում են», տալիս բոլոր հնարավորությունները` այլևս ետդարձի մասին չմտածելու և իրենց երկիրը շենացնելու համար: Իսկ ո՞վ պիտի շենացնի մեր երկիրը…
Բաքվի էլիտայից մինչև առնետներով լի հանրակացարանային սենյակ
«Հակահայկական քարոզչության դեմ պայքարելու համար պետական հատուկ կառույց պետք չէ». Արտակ Զաքարյան
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Հոկտեմբերի 05, 2016 Անի Գասպարյան 0
«Եթե չլիներ 1996-ը, չէին լինի թե՛ հոկտեմբերի 27-ը, թե՛ մարտի 1-ը, թե՛ «Սասնա ծռերը». Վ. Մանուկյան
Հայաստանի նորանկախ պատմության ամենախայտառակ էջերից մեկը 1996 թվականի նախագահական ընտրություններն են, որոնք ճակատագրական ջրբաժան գծեցին Հայաստանի...
Հոկտեմբերի 05, 2016 Անի Գասպարյան 0
​«Փակուղի չկա». Վազգեն Մանուկյանի կոչը 1990-ին և այսօր
1988 թ. սկսվեց Ղարաբաղյան շարժումը: Նպատակը Ղարաբաղի վերամիավորումն էր Հայաստանին: Ձևավորվեց «Ղարաբաղ» կոմիտեն, շարժումը մեծ թափ...
8 Մեկնաբանություն “Մի հայ ընտանիք էլ մեկնեց Կանադա. good bye Armenia” վերաբերյալ
Դեկտեմբերի 19, 2011 at 4:16 ե.
Erani indzel mi hnaravorutyun @lner esel kheranai es erkric vorovhetev sa erkir chi sa djoxqa, patrastem anqam krons poxel menak erexaners lav apren, inchisa petq (es haem es hpartem qristonyaem) animast ampagorgor [email protected], umen petq? vor mardik ays erkrum voch dzayn unen, voch iravunq, voch tun, vochel haci pox????? tqac unem……….
Դեկտեմբերի 21, 2011 at 2:57 ե.
Արթուր ջան, ես քեզ հասկանում եմ, բոլորս էլ շատ մեծ հիասթափություններ ենք ունեցել էս երկրում, բայց թքելն ու հեռանալը հարցի լուծում չեն: Հաճախ մարդիկ փնտրում են մի բան, որը չկա ոչ մի տեղ: Պարզապես պետք է ամեն մեկն իր մեջ գտնի ու լուծի խնդիրները:
Դեկտեմբերի 22, 2011 at 12:45 ե.
Ani jan, bayc ov ktoxni vor menq es erkrum inch vor ban lucenq??????????? es [email protected] mi qani hoqu dzerquma isk [email protected] nranc struknernen,,,, ov kara indz cuyc ta mi mardu ov ira ashxatavarcov es erkrum inch vor bania hasel…. @tenc ban chi kara lini………
Դեկտեմբերի 23, 2011 at 1:30 ե.
Նախ կուզեի իմանալ “Ինչ որ բանի հասնել”-ը քո համար որն է, Արթուր ջան: Օրինակ, ինչի ես ուզում հասնել, որ աշխատավարձը խանգարում է?
Դեկտեմբերի 28, 2011 at 12:50 ե.
uzum em sovorakan mardkanc pes tun unenal, dxyak chem uzum, inqnel kentronum, tekuz heravor gyuxeric mekum, bayc es erkrum anhnar e ashxatavarcov tun [email protected], kyanqt chi heriqi… petqe biznesov zbaxvel bayc inch, bolor [email protected] arden zbaxvacen u ete hankarc inch vor mekin konkurent darnas apa mianqamic ktapalen vorovhetev es chunem lav qavor kam hopar mi xosqov mechq chunem….
Հունվարի 9, 2012 at 9:41 ա.
Արթուր ջան, ցանկանում եմ, որ դու այս տարի անպայման տուն ունենաս ու դա օգնի քեզ, որ հոգեպես ավելի ամուր ու հպարտ զգաս քեզ քո երկրում: Իսկ քավորների ու հոպարների ժամանակներն անցողիկ են, հավատա: Կգա ժամանակ, որ մարդուն կգնահատեն իր արժանիքների համար նաև մեր երկրում:
Հունվարի 17, 2012 at 9:29 ա.
apsos vor menq chenq tena et [email protected], u [email protected] mer nuynpes djvar te tenan…..
Հոկտեմբերի 18, 2012 at 3:14 ե.
Գնում եմ Կանադա… Գիտեք` ինչ հրաշալի կյանք է այնտեղ ,Մենք երիտասարդ ենք, իսկ Կանադայում սպասում են և նույնիսկ խթանում են մեր մուտքն իրենց երկիր… Գիտեք, թե ինչ երկիր է Կանադան… Այն օրենքի երկիր է… Տեսել եք` մեզ շրջապատող երկրներում ինչ է կատարվում… Տեսել եք` վրացիները ինչ էին ու ինչ դարձան… Տեսել եք, թե Ադրբեջանցիները, որ հարյուր տարվա պատմություն նույնիսկ չունեն, ինչերի են հասել… Գիտեք` թուրքերը ինչ քաղաքակիրթ են, ինչ կրթված… Որ տասը երկրից լրագրողներ էին հրավիրված Թուրքիայում, Հայաստանի ներկայացուցիչները խայտառակվեցին նույնիսկ մի կարգին լեզու չիմանալու պատճառով… Եվ ինչ է այսօր կատարվում մեր երկրում… Ինչ է կատարվում մեր գյուղերում, հատկապես սահմանամերձ գյուղերում… Ինչ պատկեր է տիրում մեր հարկային դաշտում, մեր կրթական դաշտում… Եվ սրանք մի չնչին մասն են կազմում մեր երկրի այսօրվա խայտառակության…
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն